internet vaartha 175 Views
కోల్‌కత్తా : దేశవ్యాప్తంగా 300 మందికిపైగా ఉన్న జ్యుయెలరీ అసోసియేషన్లు ఈనెల పదవ తేదీ పాన్‌కార్డు నిబంధనలకు వ్యతిరేకంగా ఒకరోజుసమ్మె చేస్తున్నట్లు ప్రకటించారు. రెండు లక్షల రూపాయలకు పైబడిన ఏ లావాదేవీకైనా పాన్‌కార్డు నిబంధన విధించడం వల్ల కొనుగోళ్లు పూర్తిగా తగ్గిపోయాయని చెపుతున్నారు. గత్యం తరం లేని పరిస్థితుల్లోనే ఈ నిబంధనను సవరించాలన్న డిమాండ్‌తో బుధవారం సమ్మెకు దిగుతున్నట్లు జిజెఎఫ్‌ ఛైర్మన్‌ శంకర్‌సేన్‌ వెల్లడించారు. గ్రామీణ, పట్టణ ప్రాంతాల జ్యుయెలరీ అమ్మకాలపై ఈ నిబంధన తీవ్రస్థాయి ప్రభావం చూపించింద న్నారు. మొత్తం దేశవ్యాప్తంగా 22.3 కోట్ల పాన్‌ కార్డులు జారీచేసింది. గ్రామీణ, పట్టణప్రాంతాల ప్రజలు ఈ నిబంధనపట్ల కొనుగోళ్లకు వెనుకంజ వేస్తున్నారు. జనవరి నుంచి అమ్మకాలు 30 శాతం తగ్గాయని శంకర్‌సేన్‌ విలేకరులకు తెలిపారు. ఆభరణాల వ్యాపారులకు అమ్మకాల పరంగా 50 శాతం గ్రామీణ పట్టణ ప్రాంతాల నుంచే ఉంటాయని, ఈ రంగంతో వేలాది మంది కార్మికులు, ఉద్యోగులు ఆధారపడి బతుకుతున్నారని ప్రస్తుత నిబంధనల కారణంగా ఈ రంగంలోని వ్యాపారులకు తీవ్రభారం సమస్యలు ఎదురవుతాయని ఆయన అన్నారు. దేశంలోని అన్ని మేజర్‌ రిటైలర్లు పిసి చంద్రా,తనిష్క్‌క, సెన్‌కోగోల్డ్‌ ఇతర రాష్ట్రాల్లోని అందరు రిటైలర్లు కూడా ఈసమ్మెలో పాల్గొంటారని శంకర్‌సేన్‌ వెల్లడించారు.